P6_TA(2004)0108

Süvavee korallriffide kaitse traalimise mõjude eest Atlandi ookeani teatud aladel *

Euroopa Parlamendi õigusloomega seotud resolutsioon ettepaneku kohta nõukogu määruse vastuvõtmiseks, millega muudetakse määrust (EÜ) nr 850/98 süvavee korallriffide kaitse kohta traalimise mõjude eest Atlandi ookeani teatud aladel (KOM(2004)0058 - C5-0074/2004 - 2004/0020(CNS))

(Nõuandemenetlus)

Euroopa Parlament,

- võttes arvesse Euroopa Komisjoni ettepanekut nõukogule (KOM(2004)0058) [1];

- võttes arvesse EÜ asutamislepingu artiklit 37, mille alusel nõukogu konsulteeris parlamendiga (C5-0074/2004);

- võttes arvesse kodukorra artiklit 51;

- võttes arvesse kalanduskomisjoni raportit ning keskkonna-, rahvatervise- ja toiduohutuse komisjon arvamust (A6-0037/2004);

1. kiidab Euroopa Komisjoni ettepaneku muudetud kujul heaks;

2. palub Euroopa Komisjoni oma ettepanekut vastavalt muuta, järgides EÜ asutamislepingu artikli 250 lõiget 2;

3. palub nõukogul parlamenti informeerida, kui nõukogu kavatseb kõrvale kalduda parlamendi poolt heaks kiidetud tekstist;

4. palub nõukogul parlamendiga uuesti konsulteerida, kui nõukogu kavatseb Euroopa Komisjoni ettepanekut oluliselt muuta;

5. teeb oma presidendile ülesandeks edastada parlamendi seisukoht nõukogule ja Euroopa Komisjonile.

EUROOPA KOMISJONI ETTEPANEK | PARLAMENDI MUUDATUSETTEPANEKUD |

Muudatusettepanek 1

PÕHJENDUS 1 A (uus)

| 1 a) Määruse (EÜ) nr 2371/2002 artikkel 2 sätestab ka, et ühise kalanduspoliitika hea juhtimistava põhimõtted sisaldavad otsuste tegemise protsessi, mille aluseks on usaldusväärsed teadusalased nõuanded ning sidusrühmade laialdane kaasamine kõigil etappidel. See tähendab, et kalavarude majandamise asjus tuleb konsulteerida piirkondlike nõuandekomisjonidega valdkondades, kus pakutakse ühenduse alalhoiu- ja haldusmeetmeid. |

Muudatusettepanek 2

PÕHJENDUS 3 A (uus)

| 3 a) Nende piirkondade kaitsmine kalapüügi erinevate mõjude eest on nõutav ja täielikult vastavuses 1995. a ÜRO kalavarude kokkuleppe artiklitega 5 ja 6, eriti nende sätetega, mis nõuavad ettevaatuspõhimõtte rakendamist ja bioloogilise mitmekesisuse kaitsmist merekeskkonnas. |

Muudatusettepanek 3

PÕHJENDUS 4

4) Vastavalt teaduslikele tõenditele on mööda merepõhja veetud traalnootadest kahjustatud elupaikade taastumine võimatu või väga raske ja aeglane. Seega on asjakohane keelustada põhjatraalnootade ja sarnaste seadmete kasutamine piirkondades, kus nimetatud elupaigad on jätkuvalt soodsas kaitsestaatuses. | 4) Vastavalt teaduslikele tõenditele on mööda merepõhja veetud traalnootadest kahjustatud elupaikade taastumine võimatu või väga raske ja aeglane. Seega on asjakohane keelustada selliste kalapüügi seadmete kasutamine, mis tõenäoliselt põhjustavad tõsiseid kahjustusi korallriffidele piirkondades, kus nimetatud elupaigad on jätkuvalt soodsas kaitsestaatuses. |

Muudatusettepanek 7

ARTIKKEL 1Artikli 30 lõige 4 (määrus (EÜ) nr 850/98)

4. Laevadel on keelatud kasutada põhjatraalnoote või muid samalaadseid merepõhjaga kokku puutuvaid veetavaid võrke piirkondades, mis on piiratud järgmisi koordinaate ühendava joonega: | 4. Selliste kalapüügivahendite kasutamine, mis võivad tekitada ulatuslikke kahjustusi korallriffidele ja nende elupaikadele, eriti põhjatraalnootade, seisevvõrkude või muude samalaadsete merepõhjaga kokku puutuvate veetavate võrkude kasutamine on keelatud piirkondades, mis on piiratud järgmisi koordinaate ühendava joonega: |

Muudatusettepanek 4

ARTIKKEL 1Artikli 30 lõige 4 a (uus), (määrus (EÜ) nr 850/98)

| 4a) Lõike 4 rakendamisel konsulteeritakse piirkondlike nõuandekomisjonidega. |

Muudatusettepanek 5

ARTIKKEL 1Artikli 30 lõige 4 b (uus), (määrus (EÜ) nr 850/98)

| 4b) Lõikes 4 sätestatud keeld ning punktides a ja b toodud koordinaatide definitsioonid vaadatakse üle viimaste olemasolevate teaduslike andmete alusel kaks aastat pärast nende jõustumist. |

Muudatusettepanek 8

ARTIKKEL 1Artikli 30 lõige 4 c (uus), (määrus (EÜ) nr 850/98)

| 4c) Euroopa Komisjon esitab 2005. a 31. detsembriks Euroopa Parlamendile ja nõukogule raporti, milles hinnatakse ka teiste tundlike süvavee elupaikade kaitsestaatust ELi vetes. Selle raporti alusel otsustab nõukogu, milliseid vajalikke täiendusi viia sisse lõikes 4 toodud nimekirja. |

[1] ELTs seni avaldamata.

[2] EÜT L 189, 3.7.1998, lk 17.

--------------------------------------------------